**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 51**

(protokols Nr. 2, 49. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

1) Ar Madonas novada pašvaldības domes 29.08.2024. lēmumu Nr.534 Madonas pilsētas pirmsskolas izglītības iestādes "Priedīte" amata vienību sarakstā izveidota viena amata vienība “Pirmsskolas skolotāja palīgs (asistents)”, ņemot vērā, ka piešķirts valsts finansējums, amata vienības svītrojama no amata vienību saraksta.

2)Vestienas tautas nams šobrīd nodrošina kultūras pasākumu organizēšanu, veic nemateriālā kultūras mantojuma apzināšanu, apkopojot un veidojot stāstus par Vestienas pagasta vietām, lietām un cilvēkiem, nodrošina gida ekskursijas, kā arī organizē tautas namā izvietotā kultūrtūrisma objekta Latvijas leļļu animācijas pamatlicēja A.Burova piemiņas muzeja izveidi. Vestienas pagasta Multifunkcionālais centrs ir vietējās kopienas centrs, kas īsteno dažādas brīvā laika aktivitātes visām paaudzēm, t.sk., zināšanu un prasmju apguvi ārpus formālās izglītības un kultūras pasākumus, nodrošina nemateriālā kultūras mantojuma zināšanu un prasmju pārmantojamību, paaudžu savstarpējo sadarbību, nepieciešamo atbalstu vietējās kopienas iniciatīvām, u.c. aktivitātes. Savukārt Ērgļu apvienības pārvaldes Tūrisma informācijas centrs apkopo tūrisma informāciju, koordinē tūrisma datu bāzes uzturēšanu par Vestienas pagasta tūrisma objektiem, pakalpojumiem un pasākumiem, nodrošina sadarbību starp Pašvaldību un tūrisma nozarē iesaistītajām pusēm, kā arī tūrisma pakalpojumu sniedzēju savstarpējo sadarbību teritorijā.

Lai efektivizētu resursu pārvaldību, Vestienas pagasta Multifunkcionālā centra darbības ietvaru un stiprinātu Ērgļu apvienības pārvaldes Tūrisma informācijas centra kapacitāti, ir nepieciešams veikt organizatorisku darbu pārdali, uzdodot kultūras pasākumu organizēšanas funkciju Vestienas pagasta Multifunkcionālajam centram, bet nemateriālā kultūras mantojuma apzināšanu un tūrisma piedāvājumu, t.sk., kultūrtūrisma objekta Latvijas leļļu animācijas pamatlicēja A.Burova piemiņas muzeja koordinēšanu - Ērgļu apvienības pārvaldes Tūrisma informācijas centram, tādejādi nodrošinot minēto struktūrvienību funkcionēšanas efektivitāti. Lai to nodrošinātu ir nepieciešami grozījumi iestāžu amata vienību sarakstos.

 Noklausījusies sniegto informāciju, Pamatojoties uz Pašvaldību likuma 10. panta pirmo daļu, ņemot vērā 23.01.2025. Izglītības un jaunatnes lietu komitejas un 28.01.2025. Finanšu un attīstības komitejas atzinumu, un 28.01.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas pilsētas pirmsskolas izglītības iestādes "Priedīte" amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (3. pielikums), izdarīt šādus grozījumus:
	1. Ar 01.01.2025. Madonas pilsētas pirmsskolas izglītības iestādes "Priedīte" amata vienību sarakstā svītrot amata vienību “Pirmsskolas skolotāja palīgs (asistents)” ar profesijas kodu 5312 01, amata vienību skaitu 1, mēnešalgas likmi 780 EUR, mēnešalgas fondu 780 EUR, amata saimi 33., amata saimes līmeni I, mēnešalgas grupu 4.
2. Madonas novada Ērgļu apvienības pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (19. pielikums), izdarīt šādus grozījumus:
	1. Ar 01.02.2025. Ērgļu apvienības pārvaldes Tūrisma informācijas centra amata vienību sarakstā izveidot amata vienību “Tūrisma informācijas centra konsultants” ar profesijas kodu 4221 03, amata vienību skaitu 1, mēnešalgas likmi 1052 EUR, mēnešalgas fondu 1052 EUR, amata saimi 50., amata saimes līmeni II, mēnešalgas grupu 8.
3. Madonas novada Vestienas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (34. pielikums), izdarīt šādus grozījumus:
	1. Ar 01.02.2025. Vestienas pagasta pārvaldes Multifunkcionālā centra amata vienību sarakstā grozīt esošo amata vienību “Multifunkcionālā centra vadītājs” ar profesijas kodu 1431 11, amata vienību skaitu 0,7, mēnešalgas likmi 980 EUR, mēnešalgas fondu 686 EUR, amata saimi 40., amata saimes līmeni II B, mēnešalgas grupu 6., uz “Multifunkcionālā centra vadītājs” ar profesijas kodu 1431 11, amata vienību skaitu 1, mēnešalgas likmi 980 EUR, mēnešalgas fondu 980 EUR, amata saimi 40., amata saimes līmeni II B, mēnešalgas grupu 6.
4. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
5. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.
6. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

 Domes priekšsēdētājs A. Lungevičs

*Vogina 20204906*

*Lauva 26199545*